cyanic-selkie/wikianc huggingface dataset:
Skaugum
Skaugum gård
Kong Olav V bodde på Skaugum fram til 1968, da han i forbindelse med bryllupet mellom daværende kronprins Harald og Sonja Haraldsen ga gården videre. Tradisjonen med å bruke Skaugum som residens for kronprinsparet fortsatte, og det er nå kronprins Haakon og kronprinsesse Mette-Marit som bor der. Stedet er ikke åpent for besøkende.
Eiendommen som drives som gårdsbruk med dyr, har i alt 480 dekar dyrket mark og 500 dekar skog. I 2010 besluttet kronprisparet å legge ned melkeproduksjonen, og 24. juli 2010 ble besetningen på omkring 110 kyr og ungdyr auksjonert bort. Kronprinsen er selv ansvarlig for vedlikeholdskostnader. Garden står for vaktholdet på Skaugum.
Tidligere lå den populær hoppbakken Fjelkenbakken ved Skaugum.
Forrest Gump
Forrest Gump er en amerikansk spillefilm fra 1994 regissert av Robert Zemeckis.
Den ble nominert til 13 Oscar, og vant seks, inkludert beste film, beste visuelle effekter, beste regi (Robert Zemeckis) og beste mannlige hovedrolle (Tom Hanks). Både i 1998 og 2007 ble filmen rangert blant de 100 beste amerikanske filmene, i kåringen AFI's 100 Years…100 Movies. Hovedpersonens replikk «Mama always said life was like a box of chocolates. You never know what you're gonna get.» («Mamma pleide å si at livet er som en konfekteske; du vet aldri hva du får.») ble i 2005 rangert blant de 50 beste replikkene i amerikansk filmhistorie, i kåringen AFI's 100 Years…100 Movie Quotes.
Handling
I 1981, på et buss-stopp i Savannah, Georgia, forteller en mann ved navn Forrest Gump livshistorien sin til fremmede mennesker som sitter ved siden av ham på en benk. I 1956, i Greenbow, Alabama, ble den unge Forrest utstyrt med bein-støtter for å korrigere en buet ryggrad. Han bor alene sammen med moren sin, som driver et pensjonat ut av hjemmet deres. Dette tiltrekker seg mange forskjellige leietakere, inkludert en ung Elvis Presley, som spiller gitar for Forrest og inkorporerer Forrests spesielle danse-bevegelser til hans egne forestillinger. På sin første skoledag møter Forrest en jente som heter Jenny Curran, og de to blir snart bestevenner.
Senere samme år blir begge soldatene sendt til krigen i Vietnam, og tjenestegjør i Mekongdeltaet under løytnant Dan Taylor. Men troppen deres blir overfalt på patrulje, og Bubba blir drept. Forrest redder flere sårede soldater – inkludert løytnant Dan, som mister begge beina – og blir tildelt Medal of Honor for sitt heltemot, av president Lyndon B. Johnson. Senere blir Forrest gjenforent med Jenny, som har blitt en rusmiddelavhengig hippie og aktivist. Forrest utvikler også et talent for bordtennis.
Forrest tilbringer nyttårsaften 1972 i New York City sammen med løytnant Dan, som nå har blitt alkoholiker - forbitret over hans egen funksjonshemminger og myndighetenes apati mot å hjelpe krigsveteraner fra Vietnam-krigen. Forrests ping pong-suksess fører til slutt til et møte med president Richard Nixon - hvis administrasjon gir ham et værelse i Watergate-komplekset, hvor han utene å vite det avslører hele Watergate-skandalen.
Forrest og løytnant Dan skaffer deretter en reke-båt sammen, og løytnant Dan investerer i det Forrest tror er et slags frukt-selskap og de to blir etter hvert millionærer. Forrest vender også hjem til moren sin, og tar seg av henne i det hun dør av kreft. I 1976 returnerer også Jenny – for å komme seg etter flere år med narkotika og misbruk – for å besøke Forrest.
Alhambra
Historie
Navnet kommer trolig fra det arabiske Al Hamra (الحمراء) som betyr «Det Røde», muligens av stedets røde mursteinsmurer. En annen teori er at navnet kommer av de røde faklene som lyste opp under de ustanselige nattlige byggearbeidene. Alhambra ble bygget av maurerne i tiden mellom 1248 og 1354, under styre av Al Ahmar og hans etterkommere. Navnene på de kunstnere og håndverkerne som sto bak de fleste av de fantastiske mosaikk-utskjæringene i Alhambra er ukjente.
De kristne erobret Granada og Alhambra i 1492. Enkelte deler av Alhambra ble da ombygget og preget av renessansen. Senere ble også andre deler av dette underverket skadet under krig og av andre årsaker.
Beliggenhet
Alhambra ligger på et platå i utkanten av Granada. Her har man utsikt over hele byen og de enorme slettene som omgir den i vest og nord. I bakgrunnen ligger Sierra Nevada-fjellene mot sør og øst.
Nærmest som i ett med slottet ligger også den praktfulle haven Generalife. På norsk betyr det noe slik som «Arkitektens have».
Alhambra er det mest fullendte eksempelet på maurisk kunst i dens siste europeiske tidsalder.
Teresa Żylis-Gara
Hun er mest kjent for sine tolkninger i operaer av Wolfgang Amadeus Mozart, Giacomo Puccini og Giuseppe Verdi, og hun hadde et omfattende repertoar som omfattet et bredt spekter av perioder og musikalske språk. Hun opptrådte ikke bare på scenen, men deltok også på konserter og holdt resitasjoner.
Bakgrunn
Hun studerte ved Musikkhøyskolen i Łódź i ni år under Olga Felixowna Olgina. I 1954 vant Żylis-Gara førsteprisen i konkurransen for unge polske vokalister i Warszawa, og det åpnet for sangerinneengasjementer ved polsk radio og for Kraków-filharmonikerene.
Karriere
Żylis-Gara debuterte i 1956 i Stanisław Moniuszkos opera Halka ved Opera Krakówska, operaen i Kraków.
I 1960 ble hun prisvinner i en internasjonal musikkonkurranse i München, og begynte så å opptre på tyske operascener, blant annet i Oberhausen, Dortmund og Düsseldorf.
På 1970-tallet var hun solist ved blant annet La Scala i Milano, Teatr Wielki i Warszawa, Bolsjojteateret i Moskva og Wiener Staatsoper. Hun sang dessuten på operascenene i Buenos Aires, Hamburg, Berlin, Amsterdam, Madrid, München, Tokyo og Chicago. Fra 1968 var hun solist ved Metropolitan i New York.
Żylis-Garas repertoar var omfattende og besto av 24 store roller i operaer av blant annet Giuseppe Verdi, Richard Strauss, Giacomo Puccini, Wolfgang Amadeus Mozart, Ernest Chausson og Pjotr Tsjajkovskij. Hun sang i verdens mest kjente operahus og med de mest berømte sangere som Franco Corelli, Luciano Pavarotti, José Carreras, Plácido Domingo, Carlo Bergonzi, Nikolaj Gjaurov, Jon Vickers, Ruggero Raimondi, Fiorenza Cossotto og Sherrill Milnes. Hun spilte inn mange plater for plateselskaper som EMI og Deutsche Grammophon. Fra 1980 var hun fast bosatt i Monaco, og var aktiv som pedagog, både i Polen og i utlandet.
Żylis-Gara var gift og hadde en sønn. Hun bodde i Monaco fra 1980.
Hun døde den 28. august 2021 i en alder av 91 år.
Statens petroleumsfond
Statens petroleumsfond var et norsk statlig fond som ble opprettet 22. juni 1990. Det endret navn til Statens pensjonsfond – Utland 1. januar 2006.
Statens petroleumsfond hadde som formål å forvalte de norske petroleumsinntektene. Fondet ble hvert år tilført inntekter tilsvarende statens netto kontantstrøm fra Norges petroleumsvirksomhet, samt avkastningen av fondets formue. Fra fondet ble det i tillegg trukket et beløp for å dekke det oljekorrigerte underskuddet på statsbudsjettet. Dette beløpet skulle i henhold til handlingsregelen ikke være større enn fire prosent av fondets verdi, men denne regelen ble jevnlig overskredet siden den ble innført i 2001.
Finansdepartementet hadde det rettslige ansvaret for forvaltningen av fondet, mens Norges Bank hadde ansvaret for den operative forvaltningen, i samsvar med retningslinjer gitt av Finansdepartementet. Alle fondets midler ble investert i utlandet, både i aksjer, obligasjoner og andre rentebærende verdipapirer.
I perioden 1990–1995 ble statsbudsjettene gjort opp med underskudd, og det ble derfor ikke opparbeidet kapital i fondet. Det første innskuddet i fondet ble dermed gjort i 1996. Ved utgangen av tredje kvartal 2005 var den samlede verdien av fondet på 1281 milliarder kroner, etter en økning på 74 milliarder kroner i første kvartal, 53 milliarder i annet kvartal og 97 milliarder i tredje kvartal. Avkastningen i 2004 var på 8,9 prosent.
Kunståret 1090
Kunståret 1090 er en oversikt over hendelser, fødte og avdøde kunstnerpersonligheter i 1090.
Victor Young
Victor Young (født 8. august 1900 i Chicago, død 10. november 1956 i Palm Springs i California) var en amerikansk dirigent, komponist og fiolinist.
Norvasund
«Norvasund» opptrer blant annet i Snorre Sturlasons Ynglingesaga i Den yngre Edda. Ordet Nörvasund forekommer blant annet i skaldediktningen og i kongesagaene.
MF «Hamarøy»
MF «Hamarøy» er en lukket bilferge som ble bygd ved Fiskerstrand Verft A/S i Møre og Romsdal i 1993 for rederiet OVDS. Ferga ble satt inn som hovedferge på europavei 6-sambandet Bognes–Skarberget i Nordland som erstatning for MF «Røsund».
«Hamarøy» ble i flere sommersesonger mellom 1993 og 1998 satt inn i trafikk på Vestfjordsambandet mellom Svolvær og Skutvik på fylkesvei 81. Siden 2008 har hun trafikkert som B-ferge på sambandet Bognes–Lødingen på riksvei 85 sammen med «Tysfjord».
Ferga eies nå av Torghatten Nord AS, men er utleid til Norled.
Det egyptiske museet
Det historiske museum i Kairo, også kjent som Det egyptiske museet, huser en stor samling av oldsaker og mumier fra oldtidens Egypt. Det er den største samlingen i verden av antikviteter i fra denne perioden. Mye av dette er på lager, men et representativt utvalg er utstilt.
Historie
Den egyptiske stat etablerte museet, det første bygget oppført i 1835 nær Ezbekeyah-hagene. Etter hvert ble dette byggverket for lite til å innholde alle gjenstandene. I 1855 gav den egyptiske regjering alle artefaktene til erkehertug Maximilian av Østerrike ; de er nå i Kunsthistorisches Museum i Wien.
Det nye museet ble flyttet til bredden av Nilen i Boulaq i 1858. Auguste Mariette ble museets direktør, og mange papyri funnet og bragt dit i denne epoken bærer ordet Musée de Boulaq i sine navn.
Dette museet ble ødelagt av flom i 1878 og en flyttet gjenstandene til et annet museum i Giza. Dette var siste lokalet før man flyttet til der det står nå. Med på flyttingene har det egyptiske museet også fått med seg gjenstander som har stått på vertsmuseet. Dette har bidratt til å samle flere statuer.
Museet og samlingen
Museet inneholder 120 000 små og store gjenstander. Flere faraoer fra de nyere dynastiene er vist fram, med innholdet i graven til Tutankhamon som høydepunktet. Årlig er det rundt 2,5 millioner besøkende.
På grunnplanet av museet er det vist fram en stor samling av papyrus og mynter. De fleste papyrusene er redusert til mindre fragmenter ettersom årtusenene har slitt på dem. Blant de språkene som er brukt på papyrusene er gresk, latin, arabisk og hieroglyfer fra oldtidens Egypt. Myntene er laget av forskjellige grunnstoff, som gull, sølv og bronse. Handelen i oldtida brakte mange typer mynter inn til Egypt, som greske, romerske og islamske. Videre er det flere gjenstander fra det Nyere Kongeriket, tidsperioden mellom 1550 og 1070 f.Kr. Dette er gjerne større objekter, som statuer, bord og kister. Blant annet blir det vist fram gjenstander fra gravkamrene til Tutmosis III, Tutmosis IV, Amenophis II, Hatshepsut og Maherpen. Flere objekt er fra Kongenes dal.
Graven til Tutankhamon
Faraoen Tutankhamons grav ble funnet i godt bevart tilstand, langt bedre enn gravene til de andre faraoene. Over 3 500 gjenstander ble funnet inne i den, fra en dekorert gravkiste, smykker i elfenbein og gull, til vaser av alabast og flasker. Graven hadde flere våpen og instrumenter som ble brukt av kongen. Flere av gjenstandene er nå utstilt i museet.
På grunn av dette store funnet er Tutankhamon en av de mest kjente faraoene i dag. Selv om det var en stor samling i graven, ble den ikke funnet helt intakt. Man mener at to røverier skjedde mens graven ennå var relativt ny.
Jørgen av Danmark og Norge
Jørgen av Danmark og Norge, hertug av Cumberland (født og død ), på engelsk George, var gemalen til monarken dronning Anne av Storbritannia.
Han var sønn av Frederik III av Danmark og Norge og Sophie Amalie, og dermed bror av Christian V av Danmark og Norge.
Europa Universalis III
Europa Universalis III starter kort etter Konstantinopels fall, i 1453. I den etterfølgende tiden må spilleren lede nasjonen sin til å bli mektig og stor, og det hele avsluttes etter revolusjonene i Frankrike og Amerika. Totalt kommer spillet med over 250 historiske nasjoner.
Spillet skiller seg ikke voldsomt fra forgjengeren Europa Universalis II, men for første gang brukes det en tredimensjonal grafikkmotor. Dessuten er det flere muligheter for spill i fredstid, som tidligere har vært noe begrenset.
Holger Apfel
Holger Apfel (født 1970 i Hildesheim) var fra 2011 til 2013 leder for det nasjonalistiske tyske partiet NPD, og fra 2004 til 2014 medlem av den saksiske landdagen. Han overtok ledervervet for partiet etter Udo Voigts avgang i 2011.
Allerede i skoletiden kom han i kontakt med partiet, gjennom Studentenbund Schlesien. Som utdannet forlagshandler ble han i 1996 forlagssjef og sjefredaktør for partiorganet Deutsche Stimme. Til 1999 var han formann for ungdomsorganisasjonen Junge Nationaldemokraten (JN), og ved delstatsvalgene i Sachsen i 2004 var han partiets toppkandidat.
Kunståret 1022
Kunståret 1022 er en oversikt over hendelser, fødte og avdøde kunstnerpersonligheter i 1022.
Dødsfall
1022 in art
Ausviga
Ausviga (også kalt Ausvika og Ausviken) er et boligområde og tettsted i Søgne i Kristiansand kommune i Agder. Tettstedet ligger på vestsiden av Torvefjorden sørvest for det tidligere kommunesenteret Tangvall i tidligere Søgne kommune. Siden 2019 har Statistisk sentralbyrå regnet Ausviga og Tangvall som et samlet tettsted. Boligtomtene er skilt ut fra g.nr 30 Ausviga i Søgne kommune.
Brengun
Brengun er et britisk lett maskingevær som var standard i den britiske hæren under andre verdenskrig. Den erstattet det gamle maskingeværet Lewisgun fra første verdenskrig i 1935. Navnet er en anglifisering av det tyske navnet på byen Brno (som tyskerne kaller «Brünn»), ettersom engelskmenn flest vil finne det vanskelig å uttale Brno. Geværet ble laget i våpensmiene i Royal Small Arms Factory i Enfield basert på et tsjekkisk design, som opprinnelig het ZB vz 26 før det ble oppdatert til ZB vz 30, som deretter ble grunnlaget for ZB vz 33 og Bren.gun.
Geværet benytter samme ammunisjon som den britiske standard armériflen Lee-Enfield (kaliber .303 British – 7,7 mm). Ulempene med våpenet var at skuddtakten var mye lavere enn sitt tyske motstykke, og den kunne bare benytte magasiner og ikke beltemating. Brengun ble vanligvis benyttet med et 30-skudds magasin som i praksis var ladet med 28 skudd for å forhindre forkiling. Det fantes også et 100-skudds tallerkenmagasin beregnet for bruk mot fly, tilsvarende Lewis maskingevær. Vekten var en annen ulempe, og derfor ble ofte Brengun demontert og vekten fordelt mellom to soldater under lange forflytninger til fots.
På tross av disse ulempene var Brengun et meget populært våpen blant de britiske soldatene, som anså det som et effektivt og pålitelig våpen. Geværet var også i bruk blant norske hjemmestyrker og i den norske hæren under og etter andre verdenskrig, frem til man tok i bruk amerikanske våpen på begynnelsen av 1950-tallet.
Etter at de britiske militære styrkene tok i bruk L1A1 i 7,62x51, ble Brengun omkamret til 7,62x51 og omdøpt til L4. De britiske styrkene fortsatte å bruke L4 frem til 1980- eller 1990-tallet; etter den tid ble Brengun helt erstattet av beltematede FN MAG. Det våpenet blir også brukt i det norske forsvaret, på Leopard 2-stridsvogner kjøpt inn fra Nederland.
Udo Voigt
Udo Voigt ble medlem av NPD i 1968. I 1984 ble han medlem av presidiet i det bayerske NPD-laget. Han ble medlem av sentralstyret i 1986, og i 1992 leder for NPD i Bayern. I 1996 ble han valgt som Günter Deckerts etterfølger som partiformann.
Ved borgermestervalget i Saarbrücken den 5. september 2004 fikk han 3,9%. I 2014 ble han valgt inn som medlem av Europaparlamentet.
Fylkesvei 467
Fylkesvei 467 (Fv467) går mellom Skjeggestad og Sira i Flekkefjord. Veiens lengde er 4,4 km.
Folkman Schaanning
Folkman Schaanning (født 17. august 1886 i Trondheim, død 1. januar 1964) var en norsk skuespiller. Han spilte i en rekke filmer.
Fylkesvei 467
Før 1. januar 2010 var veien riksvei, etter at regionsreformen trådte i kraft har den status som fylkesvei.
Flytegro
Flytegro (Luronium natans) er en sjelden og truet plante i vassgrofamilien.
Den vokser i ferskvann, både bladene og de hvite blomstene flyter på overflaten. Innerst i blomstene er det en gul flekk. Arten var tidligere bare kjent fra én lokalitet, men finnes nå i fem næringsfattige, kalkfattige innsjøer i Nordmarka i Oslo. Planten er i tillegg nyregistrert i dammer ved Larvik. Flytegro er fredet i Norge.
Den blomstrer vanligvis i august.
Kunståret 1028
Kunståret 1028 er en oversikt over hendelser, fødte og avdøde kunstnerpersonligheter i 1028.
Dødsfall
1028 in art
Kunståret 1027
Kunståret 1027 er en oversikt over hendelser, fødte og avdøde kunstnerpersonligheter i 1027.
Dødsfall
1027 in art
Anvendt klinisk forskning
Status i Norge
Norge er velegnet for klinisk forskning. Vi har et oversiktlig behandlingstilbud, en samordnet og enhetlig helsetjeneste, god kontakt mellom de forskjellige nivåene og en befolkning som er motivert for klinisk forskning. Likefullt er forskningsaktiviteten lav. Norge har en lavere produksjon av vitenskapelige publikasjoner enn de fleste OECD-land. Nøkkeltall for medisinsk og helsefaglig forskning i 1999 viser at den relative aktivitet av klinisk forskning i Norge er lavere og har lavere kvalitet enn i de andre nordiske landene.
Den norske ressursinnsatsen til anvendt klinisk forskning er relativt lav. Norges forskningsråd og frivillige organisasjoner bevilget i 2000 ca 200 millioner kr. til anvendt klinisk forsking. Til sammenligning brukte den farmasøytiske industri ca 700 mill. kr. bare til utprøving av legemidler i Norge samme år.
Betydning av anvendt klinisk forskning
Undersøkelser har vist at bare 50-80% av behandlingene i medisinske avdelinger og så lite som 20-50% av behandlingene i kirurgiske avdelinger er godt vitenskapelig dokumentert. Kliniske beslutninger bør så langt mulig baseres på kunnskap fra klinisk forskning og kombineres med empati og erfaring. Men en stor del av aktiviteten i helsevesenet mangler vitenskapelig evaluering og bare et fåtall diagnostiske og behandlingsmessige prosedyrer er undersøkt med tanke på langsiktig helsegevinst.
Peter Samuelsson
Nils Peter Samuelsson (født 20. november 1981 i Degerfors) er en svensk fotballspiller.
Tipos extraliga
Tipos extraliga er den øverste divisjon i ishockey i Slovakia. Navnet er basert på sponsorens navn og blir endret fra tid til annen. Mellom 1993-1998 ble serie bare kalt Extraliga. I de senere årene har den het West Extraliga, Boss Boss Extraliga, Boss Extraliga, T-Com Boss Extraliga og Slovnaft Boss Extraliga. Serien begynte i 1993 da staten Tsjekkoslovakia ble oppløst.
Rikseple
Rikseple er en kuleformet gjenstand av metall som er et makt- og verdighetstegn for gudeskikkelser, monarker og deres ektefeller. Rikseplet kan symbolisere herredømme over jordkloden, himmelhvelvet eller universet («himmelglobe»).
Bruken av et symbolsk rikseple stammer fra hellensk tid. De romerske keisere benyttet en kuleformet globe som et maktsymbol (visstnok kalt «globus imperialis»). Senere og opp mot vår tid, blir mange europeiske monarker avbildet mens de holder et rikseple, særlig når de sitter på en tronstol. Slike avbildninger finnes bl.a. i kongelige segl («sigiller») og ved tittelbladet på trykte lovbøker. En gjenstand utformet som et rikseple i edelt metall, har vært et av de verdighetstegnene som blir høytidelig overrakt til monarker under kroningsseremonier.
Et rikseple er fra 400-tallet etter Kristus som oftest avbildet som en stor kule med et kors på toppen. I senere tid kan riksepler som er til bruk ved kroninger, ha en stett slik som de norske rikseplene for konge og dronning fra 1800-tallet. Fra hellensk tid har riksepler vært avbildet med en tredeling av kulens øverste halvdel. Delingen er gjort med et bånd eller et belte. Denne tredelingen skal visstnok symbolisere Europa, Asia, Afrika og havene mellom verdensdelene. I nyere riksepler til bruk ved kroninger, er disse båndene besatt med juveler, dannet av perler eller utstyrt med mønster. På toppen av slike riksepler kan det dessuten være en liten kule som igjen på sitt toppunkt har et kors.
Et rikseple er gjerne helt gullfarget, men kan også være blåfarget strødd med gullstjerner, slik som den lille kulen øverst på den norske konges rikseple og øverst på den norske kongekrone og dronningkrone. Blåfargen kan symbolisere himmelrommet eller universet. Blå glober finnes i bilder av Jesus og engler, bl.a. med Jesus stående på globen.
En fremstilling av et rikseple kan også være en stilisert, grafisk figur. Et rikseple inngår som symbolsk figur i malerkunst, allegorier m.v. Et rikseple finnes også som grafisk figur i segl («sigiller»),våpenskjold og andre kjennetegn bl.a. i varemerker (f.eks. Harris Tweed). Det er et stilisert rikseple i kommunevåpen, bl.a. for det svenske Uppsala län, og i noen slektsvåpen med allegoriske figurer, bl.a. i skjoldene til de norske slektene Leganger, Steenbuch og Winge, samt i hjelmtegnene til Klüver og Reichborn.
Den grafiske figuren rikseple kan være gjengitt bare som en sirkel med et likearmet kors festet på sirkelen. Figuren er da den samme som symbolet for planeten Venus, og som det alkymistiske tegnet for kobber når korset er på undersiden av sirkelen. Kobbertegnet inngår i kommunevåpenet til Røros. Sirkelen med korset er figur i en rekke bumerker gjennom tidene, både i Norge og i utlandet. Figuren i bumerker kan variere slik det er vanlig ved bumerker: den kan ha korset ved toppen eller ved bunnen av sirkelen, figuren kan være på skrå og den kan ha streker i tillegg.
Teleskopord
Et teleskopord kalles også sammentrukket ord og er en lingvistisk benevnelse for et ord eller morfem som smelter sammen to eller flere grammatiske funksjoner. Portmanteau-ord (flertall portmanteaux) blir også brukt som betegnelse på slike ord. En folkelig bruk av portmanteau refererer til et ord som er dannet ved å kombinere både lyder og betydninger fra to eller flere ord. Ordet portmanteau er selv et portmanteau-ord i sin opprinnelige, franske betydning: en sammentrekning av porte (bære) og manteau (frakk) med den nye betydningen «stor koffert», «vadsekk» eller «frakkeholder» (person ved kongens side), eller det kan også bety et «klesstativ». Teleskopord er neologismer.
Portmanteau-morfemer
Et teleskopisk morfem er et morfem som smelter sammen to grammatiske kategorier (se flekterende språk).
Teleskopord
Det er vanlig at slike ord dannes ved å sette sammen første del av ett ord og siste del av et annet ord for å kombinere betydningen av de to ordene i en neologisme
Eksempler på teleskopord:
Teleskopord er også vanlig som navn:
Gorillaer
Gorillaer (Gorilla) er en slekt i familien med store aper (Hominidae). Gorillaene, som er endemiske for Afrika sør for Sahel, er de største av alle primater. Slekten inkluderer to arter og tilsammen fira taxa.
Biologi
Hannene blir mellom 1,65 meter og 1,75 meter høye og veier mellom 140 kg og 165 kg. Hunnene veier omkring det halve av hannene. Hannene blir forplantningsdyktige når de er ni år, mens hunnene blir det når de er syv år. Hendene er brede med korte fingre. Føttene er tilpasset til å gå nede på bakken.
Gorillaen er planteeter. Den spiser blader og forskjellige plantedeler.
En gorillaflokk ledes av en såkalt sølvrygg, en sterk hann, normalt over 12 år gammel. Sølvryggen leder typisk en flokk på mellom 5-30 gorillaer og treffer beslutninger omkring sikkerhet, fødesteder og lignende.
En vill gorilla blir vanligvis omkring 30 år, mens en i fangenskap kan bli opptil 40 år.
Evolusjon og inndeling
Inndelingen under følger Goodman et al. (1990) og Groves (2005). Slektskapsforholdene mellom menneskeapene er, gjengitt i hierarkisk skrivemåte og supplert med en evolusjonær tidsskala.
Tverken sportskapell
Tverken sportskapell ligger i Finnemarka tre km nord for Landfalltjern i Drammen kommune i Viken fylke. Det ble vigslet 30. januar 1938 av biskop Eivind Berggrav. Ved den anledning kom over 3000 mennesker og overvar begivenheten. Kapellet ble reist på initiativ av sokneprest Ole Narum som mente det var vanskelig å kombinere søndagsturer med kirkegang. Kapellet har 125 sitteplasser og er tegnet av byarkitekt Alf Bugge. Det er oppført i laftet tømmer på Tverken like ved utfartsstedet Tverken. Taket er tekket med spon og veggene er tjærebredd. Tomt ble kjøpt av gårdbruker Opsahl. To kirkeklokker, støpt hos Olsen Nauen i Tønsberg, ble gitt av konsul P. Christensen i 1937. På den største klokken står det inngravert: «Land, land, land hør Herrens ord. Jer. 22. 22.» På den minste står det: «I hellig prydelse kommer din ungdom til dig. Salme 110.3.» Da kapellet sto ferdig hadde det kostet kr 44.000. Kapellet var nedbetalt i 1943. Det blir i dag brukt til gudstjenester hver søndag høst, vinter og vår, unntatt i desember og frem til midten av februar. Kapellet er eid av Den norske kirkes menigheter i Drammen prosti (med unntak av Skoger sogn) samt Frogner sogn i Lier prosti. En egen peisestue og soverom gjør at stedet kan brukes til overnatting av foreninger og lag. En omfattende restaurering fant sted i 1959. Kapellet fikk innlagt strøm i 1975.
Liste over Hellas’ presidenter
Liste over Hellas' presidenter 1924–1935 og 1973–.
Kilder
President de Grècia
Kunståret 1067
Kunståret 1067 er en oversikt over hendelser, fødte og avdøde kunstnerpersonligheter i 1067.
Dødsfall
1067 in art
Gyda Eiriksdatter
Gyda Eiriksdotter (Gyða Eiríksdóttir) var datter av kong Eirik av Hordaland, og en av Harald Hårfagres hustruer. Hun ble oppfostret hos en storbonde i Valdres.
Gyda har fått æren for Harald Hårfagres tilnavn, «Hårfagre», men denne æren tilfaller egentlig Tore "Teiandes" far Ragnvald Mørejarl. Harald hadde forelsket seg i denne datteren av kong Eirik i Hordaland. Han sendte sine sendemenn for å hente henne, men hun ville ikke ha Harald, fordi han ikke var mektig nok. Hun lurte på hvorfor han ikke hadde lagt hele Norge under seg. Han ble slett ikke fornærmet av det hun sa, men tok utfordringen, og lovte å ikke klippe seg før han hadde samlet hele landet under seg. Da han hadde greid denne oppgave, giftet de seg.
Gydas far kong Eirik av Hordaland hadde kjempet sammen med mange andre konger på Vestlandet, tapt og dødd i Slaget i Hafrsfjord i ca. 872 mot Harald Hårfagre. Da han så tok Gyda Eiriksdatter til kone var det etter å ha ført krig mot store deler av familien og lokalsamfunnet hennes. Sammen med Harald Hårfagre fikk hun barna Ålov Årbot, Rørek, Sigtrygg, Frode og Torgils. Sønnene Frode og Torgils dro i viking til Irland og Torgils var, ifølge Snorre, den første norske konge i Dublin. Dette er neppe historisk korrekt, og beror på en sammenblanding av Torgils og vikinghøvdingen Turgeis som var konge der fra 830 til 845. Datteren deres Ålov Årbot ble giftet til Haralds allierte Tore "Teiande" Ragnvaldsson som ble satt som jarl på Vestlandet, i det området som i form av Hardanger og Hordaland forøvrig hadde vært kongedømmet til Hordaætten. Denne ætten i Hardanger heter Galte og var jarl og lendmann på Hatteberg i Rosendal frem til Dansketiden og Reformasjonen.
Rosstjeneste
Rosstjeneste var en tjeneste til hest i full rustning som var adelens hovedplikt i Danmark frem til innføringen av eneveldet i 1660. Ordet rosstjeneste fremkommer imidlertid først på slutten av 1500-tallet og stammer fra det tyske Rossdienst.
Tidligere var det snakk om adelens plikt til å holde «rustning» og selv om adelsmannen som regel kjempet til hest, var det egentlige grunnlaget for hans privilegerte stilling at han personlig og i full rustning våget livet for fedrelandet.
Norge
I Norge ble ikke bare adelen, men også geistligheten og de mest velstående odelsbøndene flere ganger taksert for rosstjeneste. Lensherrene på Akershus festning og Bohus var forpliktet til å stille et bestemt antall «gerust heste» også i fredstid, men forøvrig var de tjenestpliktige aldri personlig oppbudt. Plikten ble nemlig omsatt i en pengeavgift og for disse vervet man fremmede ryttere.
Ghuridene
Ghuridene eller ghoridene (Shansabānī) var et persisk og muslimsk dynasti i Kush, mest sannsynlig i Øst-Iran av tajik opprinnelse. Ghuridene kom fra Šansabānī-familien. Ghuridenes overherredømme var basert i regionen Ghor (nå en provins i Afghanistan), og strekker seg over et enormt område som inkluderer hele Afghanistan, deler av det moderne Iran og Sør-Asia, dvs. India og Pakistan.
Sarandí Grande
Sarandí Grande er en by og kommune (municipio) i Florida-departementet i det sørlige Uruguay. Byen har om lag 6 362 innbyggere.
Befolkning
Sarandí Grande har 6 362 innbyggere (Beregning 2004)
Kilde:
Kommune
Byens ordfører (alcaldesa) er Ana Stopingi (2012).
Transport
Ruta 5 forbinder Sarandí Grande med Florida (sør) og Durazno (nord).
Ruta 42 forbinder Sarandí Grande med Farruco.
Ruta 57 forbinder Sarandí Grande med Trinidad, i Flores, og Cardona i Soriano.
Kunståret 1482
Kunståret 1482 er en oversikt over hendelser, fødte og avdøde kunstnerpersonligheter i 1482.
Dødsfall
1482 in art
Meskhenet
Meskhenet er i henhold til oldtidens egyptiske religion og mytologi en gudinne for barnefødsler og således en fruktbarhetsguddom. Hun var den som skapt hvert eneste barns Ka, en del av deres sjel, som hun pustet inn i dem i fødselsøyeblikket. Hun ble dyrket i oldtidens Egypt fra de eldste tider.
I mytologien
Spesielt, i det tidlige Egypt fødte kvinner sine barn over et par murstein, kjent som fødselssteiner, og Meskhenet var gudinnen som ble assosiert med denne formen for fødsel. Således ble hun avbildet i kunsten som en murstein over en kvinnes hode, og med en kus livmor over den.
Ettersom hun var ansvarlig for å skape Ka ble hun også assosiert med skjebne og det ble sagt at hun derfor var hustruen til Shai, som ble skjebneguden etter at guddommen utviklet seg ut av et abstrakt konsept. I en annen variant var hun den første hustruen til Anedjti, guden for gjenfødelse i underverden.
Meskhenet opptrer framtredene i det siste av eventyrene i Westcar-papyrusen, inneholder den eldste kjente bevarte teksten om trolldom og magi. Manuskriptet er datert til ca 1800 -1600-tallet f.Kr. Det ble også sagt at hun var til stede ved fødsler av trillinger og spådde at de ville hver bli faraoer. Disse var Sahure, Userkaf, og Neferirkare Kakai som ble de første faraoene av det femte dynasti (skjønt Userkaf var ikke søsken med de andre to, men deres far!). Rett etter at hevert barn ble født dukket Meskhenet og spådde at barnet ville bli konge av farao.
Referanser
Llista de personatges de la mitologia egípcia
Elz
Elz er et geografisk navn ved flere tilfeller i Tyskland.
Grammis
Grammis er en svensk musikkpris som siden 1969 har blitt delt ut under showet Grammisgalan hvert år. Prisen tilsvarer amerikanske Grammy Award og norske Spellemannprisen. Prisutdelingen hadde 15 års pause fra 1972 til 1987, men ble gjenopptatt fra og med 1988. I årene 1977–1987 hadde Sverige imidlertid en tilsvarende musikkpris, kalt Svenska grammofonpriset.
Om prisen
Grammisprisen deles ut av IFPI Sverige gjennom den såkalte Grammiskommiteen. Prisen offentliggjøres og deles ut under showet Grammisgalan som arrangeres hver vinter.
Prisen Årets innovatör, som ble innstiftet i 2011, er et samarbeid mellom IFPI og Spotify og tildeles den gruppen eller artisten som har lykkes best med å nå sitt publikum gjennom nytenkning og kreativitet i sosiale og digitale medier. Grammis har også et samarbeid med den svenske avisen Expressen.
I 2017 ble også prisen Årets hållbara artist (året bærekraftige artist) delt ut første gang. Prisen tildeles en artist eller gruppe som gjennom sitt virke tydelig bidrar til å øke miljøbevisstheten hos sitt publikum.
Priskategorier
Prisene deles ut i følgende kategorier.
Ytre London
Ytre London (engelsk Outer London) er et navn på den del av Stor-London som ligger utenfor den gamle London by, eller indre London. De tyve bydelene i ytre London ble innlemmet i Stor-London i 1965, og hørte tidligere til andre grevskap (counties). Unntaket er North Woolwich, som også før 1965 var en del av London.
I enkelte sammenhenger, spesielt i forbindelse med befolkningsstatistikk, brukes en annen definisjon på ytre London. Man ekskluderer da Newham og Haringey, men inkluderer Greenwich. Årsaken til dette er at det gjør det lettere å sammenligne tall fra før og etter omstruktureringen i 1965.
Fredsindeks
Fredsindeks eller Global Peace Index er et forsøk på å måle fredeligheten i et land eller region. Indeksen beregnes av The Economist, et internasjonalt panel av fredseksperter fra fredsinstitutter og tenketanker, sammen med Centre for Peace and Conflict Studies, University of Sydney, Australia. Listen ble etablert i mai 2007, og hevdes å være første studiet som rangerer land over hele verden i henhold til deres fredelighet. Studiet er hjertebarnet til den australske entreprenøren Steve Killelea og er hyllet av personer som Dalai Lama, erkebiskop Desmond Tutu, og tidligere president Jimmy Carter. Faktorer undersøkt av forfatterne omfatter interne faktorer som voldsbruk og kriminalitet i landet og faktorer i landenes eksterne relasjoner som militærmakt og kriger. Norge var plassert på 1. plass i 2007, men er pr 2023 på 24. plass.
Rangeringen på Global Peace Index for 2020
Jo fredeligere nasjonen er, jo høyere kommer den på rangeringen.
Casupá
Casupá er en by og kommune (municipio) i Florida-departementet i det sørlige Uruguay. Byen har om lag 2 668 innbyggere. Casupá ble grunnlagt i 25. januar 1908 av Isidro Pons.
Befolkning
Casupá har 2 668 innbyggere (Beregning 2004)
Kilde:
Norsk Villsaulag
Norsk Villsaulag er en interesseorganisasjon for villsaubønder. Laget ble opprettet i 1995. Det arbeider med telling av sau og kontrollerer forholdene for villsau i Norge og arbeider for å sikre kvaliteten på villsau. Villsau er et varemerke på produkter fra gammelnorsk sau som beiter på lyng og går ute hele året.
Arvo Pärt
Arvo Pärt (født 11. september 1935, i Paide, Järvamaa i Estland) er en estisk komponist, og en av de mest kjente nålevende kirkemusikkkomponister.
Siden sent i 1970-årene har Pärt arbeidet med en egenutviklet komposisjonsteknikk han kaller tintinnabuli (klokkeklang), en særegen form for minimalisme inspirert av gregoriansk sang.
Liv
Pärts musikalske opplæring startet da han var sju år. Fjorten år gammel skrev han sine egne komposisjoner. Han begynte å studere musikk i 1954, arbeidet som lydtekniker i Eesti Raadio og studerte fra 1958 til 1963 komposisjon hos Veljo Tormis og Heino Eller i Tallinn. De tidlige, neoklassisistiske, verkene hans er inspirert av musikken til Sjostakovitsj, Prokofjev og Bartók. Senere eksperimenterte Pärt med Schönbergs tolvtoneteknikk samt serialisme.
I begynnelsen av 1970-årene ble Pärt medlem av den russisk-ortodokse kirke. Under en lang pause i sin skapende virksomhet (1968–1976) – den 3. symfoni (1971) er hans eneste autoriserte verk fra denne perioden – beskjeftiget han seg framfor alt med gregoriansk sang, Notre-Dame-skolen og klassisk vokalpolyfoni. Da Pärt presenterte klaverstykket Für Alina i 1976, viste det seg at han hadde brukt fraværet til å utvikle sin egen særpregede stil der personlige emosjoner trer tilbake til fordel for en asketisk inspirert balanse. Dette nye tonespråket, som har gjennomsyret hans verk siden, kalte han Tintinnabuli-stilen («bjellestilen»). Med det mener han at treklangens «bjelleklang» toner med gjennom hele stykket. Målet er å redusere klangmaterialet til det absolutt vesentligste. Komposisjonsteknisk består Pärts tintinnabuli-verk av to stemmer: én består av en dur- eller molltreklang, den andre er melodistemmen som ikke nødvendigvis går i samme toneart som den første. Strenge regler knytter de to stemmene sammen. Toklangen er den minste musikalske byggesteinen, og derfor består også melodistemmen av to stemmer. Til tross for materialets enkelthet og målsettingen om å skjære vekk alt overflødig mangler ikke strukturen som oppstår, kompleksitet. Med hjelp av gamle teknikker, som proporsjonskanons, utviklet han former som med sin regelmessighet utstråler en stor ro. Treklangtonenes statikk representerer så å si evigheten, mens melodienes dynamikk står for tidens forgjengelighet.
På grunn av trykket fra sovjetmakten emigrerte Arvo Pärt og familien i 1980. Siden da har han bodd i Berlin-Lankwitz. Etter Sovjetunionens sammenbrudd og Estlands uavhengighet tilbringer han deler av året på sitt estiske landsted.
Til å være en samtidskomponist kan Pärt glede seg over en uvanlig popularitet, og han er tildelt en rekke utmerkelser.
Konsertsesongen 2006/7 tilegnet Arvo Pärt oppførelsene av sine verk til den myrdede journalisten Anna Politkovskaja, som gjentatte ganger hadde kritisert Vladimir Putins politikk.
Verk
Gjennom sin nesten utelukkende religiøst motiverte musikk søker Pärt å oppnå et ideal om enkelhet som støtter opp under et åndelig budskap. Han utviklet sin egen musikkstil som han kaller tintinnabuli (klokkeklang): enkle harmonier, stort sett treklanger og disse overlappende skalaene bestemmer hans rytmisk bevisst enkelt holdte komposisjoner.
Pärt forklarer sin musikk slik:
Koji Yamamura
Kōji Yamamura, født 4.juni 1964, er en japansk uavhengig animasjonsfilmskaper. Studioet hans, Yamamura Animations, ble stiftet i 1993, og han har laget en rekke animerte kortfilmer for barn og voksne, i tillegg til billedbøker.
Yamamura ble født i Nagoya og studerte malerkunst ved Tokyo Zokei universitet. Kortfilmen Hodefjellet (Atama Yama) fra 2002 ble nominert til Oscar for beste animerte kortfilm og vant førstepriser ved den internasjonale animasjonsfilmfestivalen i Annecy og Animafest i Zagreb. Han har siden laget en prisvinnende animert filmatisering av Franz Kafkas novelle "En landsens lege" og kortfilmen "Muybridge's strings", som er en samproduksjon med National Film Board of Canada.
Yamamuras filmer kjennetegnes av en personlig tegnestil som varieres fra film til film, og som har få fellestrekk med den kommersielle delen av japansk animasjonsfilm. Yamamura har i stor grad latt seg inspirere av europeiske og kanadiske animasjonsfilmskapere som Norman McLaren og Priit Pärn.
Pseudovadonia livida
Pseudovadonia livida er en bille som tilhører familien trebukker (Cerambycidae). I Norden finnes den i det sørligste Danmark og ved Göteborg i Sverige. Sommeren 2010 ble den første gang funnet i Norge, i Østfold.
Levevis
Larven utvikler ikke i død ved som hos de fleste andre trebukker, men kryper omkring i barskog-førna og spiser mer eller mindre nedbrutt råhumus. Førnaen bør være infisert av soppen barnålsopp (Micromphale perforans), det er trolig mest denne soppens hyfer larven lever av. Utviklingen tar to år. Arten er hyppigst funnet i glenner eller skogkanter i tørr, sandete furuskog. De voksne billene er aktive i juni-juli og besøker gjerne blomster, særlig skjermplanter.
Utbredelse
Arten er utbredt i Mellom- og Sør-Europa og østover til Syria og det vestlige Sibir. I norden forekommer den på Sønderjylland og Øerne i Danmark, og det er en nyoppdaget bestand nær Göteborg i Sverige. Sommeren 2010 ble den for første gang funnet i Norge.
Flå kirke (Buskerud)
Flå kirke er en korskirke fra 1858 i Flå kommune, Viken fylke. Byggverket er i tre og har 450 plasser. Adkomst til stedet er via Rv7.
I 1838 tok Flå menighet kontakt med Kirkedepartementet med bud om sterkt behov for midler til å bygge ny kirke i bygda. Gamle Flå stavkirke var falleferdig, og Hallingdalselva gravde seg stadig lenger inn på kirkegården slik at gamle likkister kom frem i dagen. I 1851 ble det vedtatt å bygge ny kirke, denne gang på vestsiden av elven. I 1856 startet arbeidet med den nye kirken, og 15. september 1858 ble kirken vigslet av prost Søren Bugge.
I våpenhuset henger er maleri av Kari Heie som var kjent som «Vis-Kari». Hun fikk jevnlig anfall - antagelig epileptiske - og fikk da angivelig syner som hun meddelte til bot og omvendelse, og særlig var det bygdas spillemenn som fikk unngjelde i hennes tordentaler. Hun satte med dette i gang en vekkelse i bygda som spredte seg over store deler av Buskerud, og man tror også at hun var den første kvinnen som entret en norsk prekestol da hun fikk tale i Flå kirke.
Sten Grytebust
Sten Michael Grytebust (født 25. oktober 1989) er en norsk fotballmålvakt som per 2023 spiller for.
Fra 2008 til 2016 spilte han for i Tippeligaen. Han ble tatt opp fra Juniorakademiet i Aalesund etter at Roar Husby forlot klubben. Han var også en svært tidlig en toneangivende målvakt for moderklubben Ellingsøy. I februar 2016 skrev han kontrakt med danske Odense Boldklub, og han ble kåret til årets spiller i Odense i 2017.
I 2018 slo både danske og norske medier stort opp Grytebusts prestasjon da han reddet en heading i en kamp mot FC København i 2018.
Landslaget
Den 7. november 2022 ga han seg på det norske landslaget.
Fylkesvei 466
Fylkesvei 466 (Fv466) går mellom Sandvatn og Flikka i Flekkefjord. Veiens lengde er 28,2 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
St. Knut
St. Knut eller knutsok kan vise til en merkedag til minne om den danske helgenen Knut Lavard, enten:
Svene kirke
Svene kirke er en korskirke fra 1738 i Flesberg kommune, Viken fylke.
Byggverket er i tre og har 200 plasser. Den er oppført etter omtrent samme plan og omtrent like stor som hovedkirken og annekskirken i Lyngdal. I likhet med hovedkirken er kirkegården omgitt av store, oppreiste steinheller.
Adkomst til stedet er via Rv40 og Fv88.
Nilkrokodille
Nilkrokodillen (Crocodylus niloticus) er en av tre arter av krokodiller som lever i Afrika. Den er den nest største bevarte reptil i verden etter saltvannskrokodille (Crocodylus porosus). Hannen kan bli opptil 5,5 meter lang, men 3,5-5 meter er mer typisk.
Nilkrokodillen har en olivenfarget til grå kropp med mørkere tverrstriper. Den foretrekker elver, innsjøer og sumper, men lever også i elveutløp. På varme dager kan den trekke opp på land for å sole seg. Den spiser fisker, antiloper, sebraer og til og med bøfler. Når nilkrokodillen jakter ligger den og venter når dyrene står og drikker ved bredden, så bykser den frem og drar dyret under vann og drukner det. Selv om de lever alene, kan flere nilkrokodiller samles for å drive fisk inn på grunt vann.
Hunnen legger 16-80 egg i en grop hun graver på bredden, og bruker samme reirstedet hele livet. Krokodillemødre er av de beste mødrene i dyreverden, hun vokter eggene gjennom hele rugetiden. Like før eggene klekker, kvitrer ungene. Moren graver ungene opp, tar dem forsiktig i kjeften og bærer dem ned til vannet. Ungene holder seg sammen med moren i seks-åtte uker og vandrer deretter av gårde. De første fire-fem årene lever ungene i opptil tre meter lange jordganger.
Ezer Weizman
Ezer Weizman (født 15. juni 1924 i Tel Aviv, død 24. april 2005) var en israelsk politiker og offiser. Han var Israels president fra 1993 til 2000. Weizman giftet seg med Reuma Schwartz, søster av Ruth Dayan, som var gift med Moshe Dayan, og han er nevø av Israels første president, Chaim Weizmann.
Han fikk opplæring som pilot i den britiske hæren som han vervet seg til i 1942, og var utstasjonert i Egypt og Libya, før han i 1943 sluttet seg til det britiske Royal Air Force (RAF). Han tjenestegjorde med det britiske flyvåpenet i India i begynnelsen av 1944. Mellom 1944 og 1946 var Weizman medlem av den sionistiske paramilitære organisasjonen Irgun i Palestina. Weizman var medlem av Haganah i 1948 under den arabisk-israelske krigen. Etter etableringen av staten Israel, sluttet Weizman seg til Israels forsvar. I 1951 studerte han ved RAF Stabsskole i Andover, England.
Weizman tjenestegjorde som sjef for det israelske luftforsvaret mellom 1958 til 1966, og han trakk seg tilbake fra militær tjeneste i 1969. Etter å ha pensjonert seg fra militæret, sluttet Weizman seg til et høyreorientert politisk parti, og han fungerte som samferdselsminister i Levi Eshkols nasjonale samlingsregjering frem til 1970. I 1977 ble Weizman forsvarsminister i regjeringen til Menachem Begin. I 1984 var Weizman med på å grunnlegge ett nytt politisk parti, Yahad, som ble tildelt tre seter ved valget i 1984. Den 24. mars 1993 ble Weizman valgt til Israels president, med et flertall på 66 mot 53 stemmer. Han tiltrådte som president den 13. mai 1993. Weizman fratrådte stillingen som president den 13. juli 2000, og ble etterfulgt av Moshe Katsav.
Roland Young
Young var utdannet ved Sherborne School i Dorset og University of London før han begynte ved Royal Academy of Dramatic Art. Han gjorde sin første teater-opptreden i West End i London. Han tjenestegjorde med den amerikanske hæren under den første verdenskrig. Han returnerte til New York da krigen var over og giftet seg. Young debuterte på film med stumfilmen Sherlock Holmes fra 1922, der han spilte rollen som Watson mot John Barrymore i rollen som Sherlock Holmes.
Hans første rolle i en talefilm var The Unholy Night (1929), regissert av Lionel Barrymore. Young mottok en Oscar-nominasjon i kategorien beste mannlige birolle. Young hadde flere roller gjennom 1940-tallet, og spilte mot noen av Hollywoods fremste skuespillere, for eksempel Joan Crawford, Marlene Dietrich, Paulette Goddard og Greta Garbo i hennes siste film Den lettsindige tvilling (1942). I 1945 fikk Young sitt eget radioprogram. Hans siste filmer, The Great Lover (1949) og La Dance (1950), var ikke vellykkede. Young har to stjerner på Hollywood Walk of Fame, en for hans filmer og en annen for sine TV-arbeider. Young var gift to ganger, og døde i New York City i 1953.
Riau
Riau er en provins i Indonesia, sentralt beliggende på øya Sumatra. Den grenser til provinsene Nord-Sumatra, Vest-Sumatra og Jambi. Provinshovedstaden heter Pekanbaru.
Provinsen har kyst mot Malakkastredet, og på motsatt side ligger den malayiske Malayahalvøya og øystaten Singapore. Utenfor kysten ligger Riauøyene, som sammen med noem mer fjerntliggende øyer i Sørkinahavet ble utskilt fra Riau og gjort til en selvstendig provins ved navn Kepulauan Riau på indonesisk.
Det meste av provinsen Riau er flatland, og det er mye sumplandskap. Provinsen er rik på naturressurser som olje, naturgass, gummi, palmeolje, fisk og trevirke.
Moan Kunstgress
Moan Kunstgress er en fotballbane på Storsteinnes i Balsfjord kommune. Kunstgressbanen ble åpnet den 29. september i 2006.
Moan Kunstgress er hjemmebanen til Storsteinnes idrettslag.
Runaway Train
Runaway Train er en amerikansk action-thriller fra 1985, regissert av Andrej Kontsjalovskij. Filmen handler om to innsatte som rømmer fra et fengsel i Alaska. For å ta seg ut av det isødet de har havnet i klyver de ombord i et godstog. Underveis dør imidlertid lokføreren av hjerteslag og toget fortsetter førerløst. Samtidig jages de av en brutal fengselsdirektør. Hovedrollene spilles av Jon Voight og Eric Roberts. Handlingen er løst basert på et manus av den japanske filmskaperen Akira Kurosawa.